CELEX: 31987R2977
Language: el
Date: 1987-10-02 00:00:00
Title: Κανονισμός (ΕΟΚ) αριθ. 2977/87 της Επιτροπής της 2ας Οκτωβρίου 1987 περί καταργήσεως του κανονισμού (ΕΟΚ) αριθ. 1836/87 περί παύσεως της αλιείας γάδου από πλοία με σημαία του Βελγίου

Avis juridique important

|

31987R2977

Κανονισμός (ΕΟΚ) αριθ. 2977/87 της Επιτροπής της 2ας Οκτωβρίου 1987 περί καταργήσεως του κανονισμού (ΕΟΚ) αριθ. 1836/87 περί παύσεως της αλιείας γάδου από πλοία με σημαία του Βελγίου  

Επίσημη Εφημερίδα αριθ. L 280 της 03/10/1987 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2977/87 ΤΗΣ ΕΠΙΤΡΟΠΗΣ  της 2ας Οκτωβρίου 1987  περί καταργήσεως του κανονισμού (ΕΟΚ) αριθ. 1836/87 περί παύσεως της αλιείας γάδου από πλοία με σημαία του Βελγίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), και ιδίως το άρθρο 11 παράγραφος 3,  Εκτιμώντας:  ότι, με τον κανονισμό (ΕΟΚ) αριθ. 1836/87 της Επιτροπής (2), επαύθη η αλιεία γάδου στα ύδατα των διαιρέσεων CIEM VII (εκτός VII a) από πλοία με σημαία του Βελγίου ή νηολογημένα στο Βέλγιο από τις 24 Ιουνίου 1987·  ότι το Ηνωμένο Βασίλειο μετέφερε στο Βέλγιο, στις 22 Σεπτεμβρίου 1987, 75 τόνους γάδου στα ύδατα των διαιρέσεων CIEM VII (εκτός VII a)· ότι, κατά συνέπεια, πρέπει να επιτραπεί η αλιεία γάδου στα ύδατα των διαιρέσεων CIEM VII (εκτός VII a) από πλοία με σημαία Βελγίου ή νηολογημένα στο Βέλγιο·  ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 1836/87,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1836/87 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Οκτωβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 174 της 1. 7. 1987, σ. 15.